**Тақырыбы: «Қайырымдылық – жылы жүректен»  
Мақсаты:** Балалардың санасына мейірімділік, қайырымдылық ұғымдарын қалыптастыру, әлеуметтік жағдайы төмен балаларға көмек көрсету, оқушыларды кішіпейілділікке, бауырмалдыққа баулу.  
**Жүргізуші:** Қайырымды бола білу үлкен іс,  
 Үлкенге ізет, кішіге құрмет көрсетіп.  
 Жақсылықты жаса қолдан келсе егер,  
 Біле білсең өзің үшін ол жеңіс.  
Армысыздар, құрметті қонақтар, ата-аналар, балалар! Мектебімізде өтіп жатқан қайырымдылық айлығына орай ұйымдастырылған *«Қайырымдылық – жылы жүректен»* атты тақырыбындағы мерекелік шарамызға қош келдіңіздер!

**Жүргізуші:**  Мейірімділік – ғажайып өмір есігі,  
 Мейірімді болсаң, сазды әуенмен тербетілер бесігің.  
 Ашық болсын мұқтаждарға көңілің мен есігің,  
 Мейірімсіз болсаң, Алладан болмас кешірім, -дей келе, сөз кезегін мектеп директорына береміз.   
**Жүргізуші:** Мектебіміздің «Арна» бишілер тобын «Шашу» биімен ортаға шақырамыз.

***«Шашу» биі. «Арна» бишілер тобы.***

**Жүргізуші:** Егеменді еліміздің жарқын болашағы – бүгінгі жас бүлдіршіндер. Сондықтан, барлық игі жақсылық пен жүрек жылылығы балғын балаларға арналады. ***Көрініс «Сары тауық пен балапандары». Орындайтын 4 – сынып оқушылары.*Жүргізуші:** Неткен құдірет! Күн ғой сәби күлгені,  
 Жарқыратып жібереді-ау дүниені  
 Жетеді ме күлгеніне сәбидің.   
 Жарты әлемнің барлық жалын гүлдері.- дей келе, ***«Анамның тілі – аяулы үні» әнімен 3сынып оқушыларын*** шақырамыз.

***1 – сынып оқушыларын жыр шумақтарымен қарсы алыңыздар!*Жүргізуші:** Әрбір сәби өмірге бақытты болу үшін келеді. Сәби ата- анасы қасында болып, анасының мейірімді алақанының жылуын, әкесінің асқар таудай қорғаны екенін сезініп өссе, бойына жинаған барлық асыл қасиетті жинаған парасатты азамат болып өседі.

***Ән «Бала тілегі»***

**Жүргізуші:**Ортаға ***1сынып оқушыларын «Кішкентай американдықтар» биімен шақырамыз.***

**Жүргізуші:** Біз тілейміз бар бөбекке,  
 Бақытты өмір сүргенін.  
 Туған елге еркелеп,  
 Қуанғанын, күлгенін, - дей келе ***2 – сынып оқушыларын «Маленькая страна» әнімен*** ортаға шақырамыз.   
**Жүргізуші:** Сусынымыз қанады,  
 Өнер, білім, нәрімен.  
 Әлемдегі баланың,  
 Дос боламыз бәрімен. Сөз кезегін мектептің тәрбие ісі жөніндегі орынбасарына береміз.

**Жүргізуші:**Балаларды қорғау керек, ажыратпай,  
Ойын-күлкі, ұйқысынан шаттықтан.  
Адамдарға адамдардың оғы ұшқан,  
Қорғау керек балаларды соғыстан.   
«Қайырымдылық» өлеңімен 2 – сынып оқушыларын қарсы алайық.  
**Жүргізуші:** Ата – ананың аялы алақанына зәру, ауыр науқастардан зардап шегіп жүрген ұл – қыздарды «Бөбек» балалар қоры қамқорлығына алып отыр. Қордың президенті – Сара Алпысқызы Назарбаева. «Бөбек» қоры сол кісінің бастамасымен 1992 жылдың 27 наурызында дүниеге келді.

***«Қарлығаштар» биімен 1ә сынып оқушыларын қарсы алайық.*Жүргізуші:**Көрмей өскен өмірдің дала мұңын,  
Бақыт деген балдәурен балалығын.  
Бақыт деген ата-анам қуандырған,  
Жеңістерім, табысты әр адымым. Келесі кезекте ***4 – сынып оқушыларының орындауында «Жастар» биі.*Жүргізуші:** Ата – әжеге баланың ықыласы мына әннен байқалады. **Ән «Әжем айтқан ертегі». *Орындайтын*  *1а сынып оқушылары***Сендер - дағы өздеріңше күрессең,  
Өздеріңше сендер де өмір сүресің.  
Болашақты жалғау үшін болашақ,  
Бола жатар сендердің де үлесің. ***Би «Қызыл телпектер». Орындайтындар 4 – сынып оқушылары.*Жүргізуші: *Көрініс «Күн, Ай және Әтеш».***

**Жүргізуші:** Дүниеде сәбидің күлкісіне жететін еш нәрсе жоқ. Өмірдің мәні де, сәні де баланың бақытымен өлшенеді. Сондықтан мемлекетіміз сендердің ашық аспан астында гүлдей жайнап жүрулеріңе, сапалы білім алуларыңа толықтай жағдай жасап отыр. Ортада ***2 – сынып оқушыларын «Көбелектер» биімен*** қарсы алайық.

**Жүргізуші:** Осымен *«Қайырымдылық – жылы жүректен»* атты шарамызды аяқтай келе, баршаңызға балаларға деген жүрек жылуын бөлісуге атсалысып, ыстық ықыластарыңыз бен аялы алақандарыңызды созып, балғын бөбектерге адамдық, мейірімділік пен жомарттық танытқандарыңызға рахмет айта отырып, келгендеріңізге алғысымызды білдіреміз.

***Хор «Әрқашан күн сөнбесін».*Жүргізуші:**Бала – бауыр етіміз. Сондықтан да балалардың өмірі жарқын болып, аман болсын.Халқымыздың осы бір бағалы дәстүрін - Қайырымдылық пен Жақсылықты ұмытпайық! Келесі кездескенше қош, сау болыңыздар!